จะรวยได้... เริ่มที่ตัวเองก่อนเลย
เคยสงสัยไหมครับว่าทำไมคนรวยถึงรวยขึ้น คนจนถึงจนลง
6 มี.ค. 2561

เคยสงสัยไหมครับว่าทำไมคนรวยถึงรวยขึ้น คนจนถึงจนลงชื่อหนังสือเล่มแรกของผม “อยากรวยผมช่วยคุณได้” ชื่อหนังสือเหมือนเป็นคำมั่นสัญญาเลยว่าผมจะช่วยให้คุณรวยได้ (ถ้าซื้อมาอ่าน ไม่ใช่ยืมมาอ่านน้าาาล้อเล่น)ในหนังสือผมมีคำแนะนำการวางแผนการเงินในแต่ละช่วงเวลาของชีวิตว่า ต้องวางแผนเรื่องอะไรบ้างเริ่มจากสร้างความมั่งคั่งของคนวัยเริ่มต้นทำงาน การทำให้ความมั่งคั่งอยู่อย่างมั่นคงในวัยสร้างครอบครัว การทำให้ความมั่งคั่งมีมากขึ้นในวัยกลางคน การเตรียมความพร้อมสำหรับวัยใกล้เกษียณ และการเตรียมตัวส่งต่อความมั่งคั่งให้คนรุ่นต่อไป แต่ถ้าเราจะมาพูดกันอย่างจริงจัง การเปลี่ยนแปลงสถานะจากคนที่ยังไม่รวยไปสู่ความเป็นคนรวยนั้นมันต้องเปลี่ยนที่ Mind Set ของคนคนนั้นก่อนMind Set ที่สำคัญที่สุดคือเรารวยได้ด้วยตัวเอง ไม่ใช่ด้วยคนอื่น ถึงแม้หนังสือผมจะชื่อ “อยากรวยผมช่วยคุณได้” หากคุณไม่ช่วยตัวเองหยิบมาอ่านและลงมือทำมันก็รวยยากใช่ป่ะถ้าหากวันนี้คุณยังไม่รวย คุณต้องยินดีเสียเหงื่อเพื่อมีรายได้เพิ่ม ต้องควบคุมใจกายให้มีรายได้เหลือ เมื่อมีเงินเหลือเก็บก็ต้องเรียนรู้ที่จะนำเงินที่เหลือเก็บนั้นไปลงทุน เพื่อให้เงินของเราช่วยเราทำงาน เมื่อเราทำอย่างต่อเนื่องและให้เวลามันมากพอในที่สุดเงินของคุณก็จะทำงานแทนคุณได้โดยที่คุณไม่ต้องทำงาน


 นี่คือรูปแบบที่หลายๆ คนรู้ แต่ทำไมมันทำไม่ได้สักที เหตุที่ทำไม่ได้ก็เพราะการที่จะหักห้ามใจการอดทนรอคอยความสำเร็จมันยากไงครับหลายๆ คนพอมีเงินเก็บก็อดรนทนไม่ได้ ก็มักจะเอาเงินที่เหลือเก็บไปก่อหนี้ เพิ่มรายจ่ายมากขึ้น ทำตัวเป็น “ราชาเงินผ่อน” มีค่าใช้จ่ายจากดอกเบี้ยมากขึ้นแต่คนที่เขาสร้างความรวยให้เกิดขึ้นได้ เขาจะมีคุณสมบัติที่สำคัญคือ “การอดทนรอคอยความสำเร็จ” เขารอให้เงินของเขาทำงานแล้วเขาค่อยเอาดอกผลที่สร้างขึ้นมาได้ไปจับจ่ายซื้อในสิ่งที่เขาต้องการจริงๆโลกทุกวันนี้ดูยากครับว่าใครรวยจริง รวยปลอม เพราะวัฒนธรรมบริโภคนิยมการส่งเสริมการสร้างหนี้แบบสะดวกสุดๆ ไม่มีเงินก้อนก็เอาบัตรไปรูด ของยังไม่จำเป็นต้องซื้อก็ถูกล่อให้ซื้อโดยผ่อน 0% มีรถหรูขับโดยดาวน์น้อย ผ่อนนานนนนนนมีบ้านหลังใหญ่อยู่ ผ่อน 30 ปี ดอกเบี้ยจ่ายเกินราคาบ้าน หากยังเป็นแบบนี้ต่อไปเรื่อยๆ คงหาคนรวยจริงยากสสส์ครับ